nahid-hub/BLUGE-bengali-wikipedia-section-title-prediction huggingface dataset:
ঢাকার তৎকালিন ইডেন গার্লস কলেজিয়েট স্কুল থেকে মাধ্যমিক পরীক্ষায় তিনি প্রথম বিভাগে উত্তীর্ণ হন এবং মেয়েদের মধ্যে সপ্তম স্থান অধিকার করেন। এরপর কলিকাতা বিশ্ববিদ্যালয়ের অধীনে বেথুন কলেজ থেকে ইন্টারমিডিয়েট এবং স্কটিশ চার্জ কলেজ থেকে বি.এস-সি পাশ করেন। পরবর্তীতে তিনি ঢাকা বিশ্ববিদ্যালয় থেকে রসায়ন শাস্ত্রে এম.এস.সি ও বি.টি. (ব্যাচেলর অব ট্রেনিং) পরীক্ষায় উত্তীর্ণ হন। ঢাকা বিশ্ববিদ্যালয়ে বিজ্ঞান বিভাগে এম.এস.সি তে তিনি একমাত্র ছাত্রী ছিলেন যা তাঁর জীবনের এটি স্মরণীয় ঘটনা। ১৯৫৪ সালে তিনি উচ্চ শিক্ষার জন্যে বিলেত গমন করেন এবং লন্ডন ইউনিভার্সিটি থেকে রসায়ণ শাস্ত্রে পি.এইচ.ডি. ডিগ্রী লাভ করেন। ডক্টরেট ডিগ্রী লাভের পর তিনি একই বিশ্ববিদ্যালয় থেকে ডিপ্লোম ইন এডুকেশন ডিগ্রীও লাভ করেন। এ সময় তিনি তাঁর স্বামী ড. আলীম আল্-রাজীর সাথে চার বৎসর লন্ডনে অবস্থান করেন।
সঠিক অনুচ্ছেদ শিরোনাম কোনটি?
titleA. মৃত্যু
titleB. রচনা
titleC. শিক্ষা জীবন
titleD. জন্ম
উত্তর: titleC
১৯২৪ সালে গুরুতরভাবে আহত হবার পর জিলিগান দ্রুতগতিতে বল করতে পারছিলেন না। খেলোয়াড় হিসেবে ১৯২৪-২৫ মৌসুমে অস্ট্রেলিয়া সফরে খুব কমই ভূমিকা রেখেছিলেন। আরও আঘাত লাভের ফলে তার ক্রীড়াশৈলী আরও ক্ষতিগ্রস্থ হয়েছিল। খেলায় তিনি সেরা বোলিং পরিসংখ্যান গড়েছিলেন ৪/১২। দ্বিতীয় খেলায় একমাত্র সেঞ্চুরিটি করেন ও আর মাত্র একবার পঞ্চাশের কোঠা অতিক্রমে সক্ষমতা দেখান। তবে, তার নেতৃত্বের বিষয়টিই একমাত্র সফলতা ছিল। পূর্ববর্তী সিরিজগুলোয় অস্ট্রেলিয়া ফিল্ডিংয়ের ক্ষেত্রে ইংল্যান্ডের তুলনায় বেশ শক্তিধর ছিল। তবে, গিবসনের মতে, জিলিগানের নেতৃত্বে ইংরেজ দল ফিল্ডিংয়ে বিপ্লব আনে যা যুদ্ধের পর প্রথমবার এমনকি ১৯০০-এর দশকের শুরুর দিক থেকে অস্ট্রেলিয়ার সাথে তুলনা করতে শুরু করে। এ ধারাবাহিকতা বেশ কয়েকবছর প্রভাব বিস্তার করেছিল। তবে, অস্ট্রেলীয় সংবাদপত্রগুলো এ পরিসংখ্যান তুলে ধরে যে, পাঁচ টেস্টের ঐ সিরিজে ইংল্যান্ড দল কমপক্ষে ২১টি ক্যাচ তালুবন্দী করতে ব্যর্থ হয় যা হয়তো সিরিজের ফলাফলে ব্যাপক ভূমিকা রাখতো। ঐ সিরিজে অস্ট্রেলিয়া দল ৪-১ ব্যবধানে অ্যাশেজ সিরিজ করায়ত্ত্ব করে। জিলিগানের নেতৃত্ব তুলনামূলকভাবে কম সফল ছিল। প্রতিপক্ষের হার্বি কলিন্স তার তুলনায় শ্রেয়তর ছিলেন। প্রস্তুতিমূলক খেলায় পরাজিত হয় তার দল যা হয়তো ড্রয়ের দিকে যেতো। তবে, অস্ট্রেলীয় দর্শকদের কাছে মন জয় করেন তিনি ও দলের সকলের কাছে সু-সম্পর্ক বজায় রাখেন। ১৯৭৯ সালে গিবসন লেখেন যে, অস্ট্রেলিয়ায় আগত যে-কোন ইংরেজ অধিনায়কের চেয়ে তিনি সর্বাপেক্ষা জনপ্রিয়তা অর্জন করেছেন। এ সফরে জিলিগান প্রচারের দিকে মনোযোগ দিয়েছিলেন।

প্রথম দুই টেস্ট অস্ট্রেলিয়া জয় করে। ফলশ্রুতিতে পার্কিন ইংরেজ কর্তৃপক্ষ বরাবর জিলিগানের নেতৃত্ব নিয়ে প্রচারমাধ্যমে সমালোচনায় মুখরিত হন ও জ্যাক হবসকে অধিনায়কের দায়িত্বে পুণর্বহালের জন্য পরামর্শ দিয়ে স্বল্পমাত্রায় বিতর্ক সৃষ্টি করেন। তৃতীয় টেস্ট বেশ প্রতিদ্বন্দ্বিতার মুখোমুখি হয়। জিলিগানসহ তিনজন বোলার আঘাতের কবলে পড়েন যা সমগ্র সিরিজে প্রভাববিস্তার করে। ৩১ রান করলেও অস্ট্রেলিয়ার ১১ রানের স্বল্প ব্যবধানের বিজয়ে জিলিগান বাঁধার প্রাচীর গড়তে পারেননি। চতুর্থ টেস্টে ইংল্যান্ড জয় পায় যা যুদ্ধ-পরবর্তীকালে ইংল্যান্ডের প্রথম ছিল। চূড়ান্ত টেস্টে আবারও পরাজিত হয়। দলের ফলাফলে সমালোকেরা সন্তুষ্ট হন। এ সফর সম্পর্কে গিবসন মন্তব্য করেন যে, সবকিছুই সুন্দরভাবে হলেও বিজয়ের বিষয়ে ইংরেজরা তীক্ষ্ণভাবে নজর রাখছিল ও ব্যাপক সংখ্যায় বিজয় চাচ্ছিল।

ঐ সিরিজে ৫১.৯০ গড়ে ১০ উইকেট ও ৯.১৪ গড়ে ৬৪ রান তুলেন জিলিগান। গিবসন বিচারকের ভূমিকায় অবতীর্ণ হয়ে লিখেন যে, প্রাপ্ত উইকেটগুলোর অধিকাংশই সেরা ব্যাটসম্যানদের ছিল। এ সিরিজে অনেক বোলার দূর্বলমানের বোলিং পরিসংখ্যান গড়েন। ঐ হিসেবে প্রদর্শিত পরিসংখ্যান তেমন খারাপ ছিল না। সফরের সকল প্রথম-শ্রেণীর ক্রিকেটে জিলিগান ৩৮.৩৯ গড়ে ২৮ উইকেট ও ১৭.৮৫ গড়ে ৩৫৭ রান তুলেন। এরপর তিনি আর কোন টেস্ট খেলেননি।

সঠিক অনুচ্ছেদ শিরোনাম কোনটি?
titleA. অস্ট্রেলিয়া সফর
titleB. ইংরেজ অধিনায়কত্ব
titleC. দক্ষিণ আফ্রিকা সফর
titleD. ব্যক্তিগত জীবন
উত্তর: titleA
১৯৮৩ সালে পোপ জন পল ২ এর সাথে দেখা করার উদ্দেশ্যে রোম সফরের সময় মাদার তেরেসার প্রথম হার্ট অ্যাটাক হয়। ১৯৮৯ সালে আবার হার্ট অ্যাটাক হওয়ার পর তার দেহে কৃত্রিম পেসমেকার স্থাপন করা হয়। ১৯৯১ সালে মেক্সিকোতে থাকার সময় নিউমোনিয়া হওয়ায় হৃদরোগের আরও অবনতি ঘটে। এই পরিস্থিতিতে তিনি মিশনারিস অফ চ্যারিটির প্রধানের পদ ছেড়ে দেয়ার প্রস্তাব করেন। কিন্তু চ্যারিটির নানরা গোপন ভোটগ্রহণের পর তেরেসাকে প্রধান থাকার অনুরোধ করে। অগত্যা তেরেসা চ্যারিটির প্রধান হিসেবে কাজ চালিয়ে যেতে থাকেন।

১৯৯৬ সালের এপ্রিলে পড়ে গিয়ে কলার বোন ভেঙে ফেলেন। আগস্টে ম্যালেরিয়ায় আক্রান্ত হন। এর পাশাপাশি তার বাম হৃৎপিণ্ডের নিলয়, রক্ত পরিবহনে অক্ষম হয়ে পড়ে। ১৯৯৭ সালের ১৩ই মার্চ মিশনারিস অফ চ্যারিটির প্রধানের পদ থেকে সরে দাড়ান। ৫ই সেপ্টেম্বর মৃত্যুবরণ করেন।

কলকাতার আর্চবিশপ হেনরি সেবাস্তিয়ান ডি'সুজা বলেন, তেরেসা হৃদরোগে আক্রান্ত হয়ে হাসপাতালে ভর্তি হওয়ার পর তিনি এক ধর্মপ্রচারককে এক্‌জোর্সিজ্‌ম করতে বলেছিলেন। কারণ তার ধারণা ছিল, কোন শয়তান তেরেসাকে আক্রমণ করেছে।

মৃত্যুর সময় মাদার তেরেসার মিশনারিস অফ চ্যারিটিতে সিস্টারের সংখ্যা ছিল ৪,০০০; এর সাথে ৩০০ জন ব্রাদারহুড সদস্য ছিল। আর স্বেচ্ছাসেবীর সংখ্যা ছিল ১০০,০০০ এর উপর। পৃথিবীর ১২৩টি দেশে মোট ৬১০টি কেন্দ্রে ধর্মপ্রচারণার কাজ পরিচালিত হচ্ছিল। এসব কেন্দ্রগুলোর মধ্যে ছিল এইড্‌স, কুষ্ঠরোগ ও যক্ষ্মা রোগে আক্রান্তদের জন্য চিকিৎসা কেন্দ্র, সুপ কিচেন, শিশু ও পরিবার পরামর্শ কেন্দ্র, এতিমখানা ও বিদ্যালয়।

সঠিক অনুচ্ছেদ শিরোনাম কোনটি?
titleA. স্বাস্থ্যহানি ও মৃত্যু
titleB. প্রাথমিক জীবন
titleC. মিশনারিস অফ চ্যারিটি
titleD. আন্তর্জাতিক কার্যক্রম
উত্তর: titleA
২০০৬ এবং ২০০১ সালের বিধানসভা নির্বাচনে, সিপিআই (এম) এর উপেন্দ্রনাথ হাঁসদা বান্দুয়ান (এসটি) বিধানসভা কেন্দ্র থেকে জয়ী হন তার নিকটতম প্রতিদ্বন্দ্বী বিজেপির কমলা কান্ত মন্ডিকে এবং জেএমএম এর বীরসিং মুর্মুকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর লক্ষীরাম কিস্কু ১৯৯৬ সালে কংগ্রেসের শীতল চন্দ্র হেমব্রমকে, ১৯৯১ সালে জেএমএম এর বীরসিং মুর্মুকে এবং ১৯৮৭ সালে কংগ্রেসের রামপ্রসাদ হাঁসদা পরাজিত করেন। সিপিআই (এম) এর সুধাংশু শেখর মাজি ১৯৮২ সালে নির্দলের পঞ্চানন সোরেনকে পরাজিত এবং ১৯৭৭ সালে কংগ্রেসের বুদ্ধেশ্বর মাজিকে পরাজিত করেন।

সঠিক অনুচ্ছেদ শিরোনাম কোনটি?
titleA. ১৯৫১বড়বাজার তথা চান্ডিল কেন্দ্র
titleB. ২০১১
titleC. ১৯৬২-১৯৭২
titleD. ১৯৭৭-২০০৬
উত্তর: titleD
১৯৬৭ খ্রিষ্টাব্দ থেকে প্রতি বছর এই সমাবেশ নিয়মিত আয়োজিত হয়ে আসছে। বাংলাদেশে ১৯৪৬ খ্রিষ্টাব্দে ঢাকার রমনা পার্কসংলগ্ন কাকরাইল মসজিদে তাবলিগ জামাতের বার্ষিক সম্মেলন বা ইজতেমা প্রথম অনুষ্ঠিত হয়। ১৯৪৮ খ্রিষ্টাব্দে চট্টগ্রামে তৎকালীন হাজি ক্যাম্পে ইজতেমা হয়, ১৯৫৮ খ্রিষ্টাব্দে বর্তমান নারায়ণগঞ্জের সিদ্ধিরগঞ্জে ইজতেমা অনুষ্ঠিত হয়। তখন এটা কেবল ইজতেমা হিসেবে পরিচিত ছিল। প্রতিবছর ইজতেমায় অংশগ্রহণকারীর সংখ্যা বাড়তে থাকায় এবং স্বাধীনতা যুদ্ধে পাকিস্তানের অখণ্ডতা রক্ষায় পাকিস্তানের সাথে অনেক আলেমদের একাত্মতা থাকায় ১৯৭২ খ্রিষ্টাব্দে রমনা ‍উদ্যানের স্থলে টঙ্গীর পাগার গ্রামের খোলা মাঠে ইজতেমার আয়োজন করা হয়। ওই বছর স্বাগতিক বাংলাদেশ ছাড়াও বিশ্বের বিভিন্ন দেশ থেকে ধর্মপ্রাণ মুসলমানরা অংশ নেওয়ায় ‘বিশ্ব ইজতেমা’ হিসেবে পরিচিতি লাভ করে। ১৯৭২ খ্রিষ্টাব্দ থেকে বর্তমান অবধি ‘বিশ্ব ইজতেমা’ টঙ্গীর কহর দরিয়াখ্যাত তুরাগ নদের উত্তর-পূর্ব তীরসংলগ্ন ডোবা-নালা, উঁচু-নিচু মিলিয়ে রাজউকের হুকুমদখলকৃত ১৬০ একর জায়গার বিশাল খোলা মাঠে অনুষ্ঠিত হচ্ছে। প্রতিবছর বাংলাদেশের প্রত্যন্ত গ্রাম-শহর-বন্দর থেকে লাখ লাখ ধর্মপ্রাণ মুসলমান এবং বিশ্বের প্রায় ৫০ থেকে ৫৫টি দেশের তাবলিগি দ্বীনদার মুসলমান জামাতসহ ২৫ থেকে ৩০ লক্ষাধিক মুসল্লি বিশ্বের দ্বিতীয় বৃহত্তম আন্তর্জাতিক ইসলামি মহাসম্মেলন বা বিশ্ব ইজতেমায় অংশ নেন। ১৯২৭ খ্রিষ্টাব্দে মাওলানা ইলিয়াস [রহ.] ভারতের উত্তর প্রদেশের সাহরানপুর এলাকায় ইসলামী দাওয়াত তথা তাবলিগের প্রবর্তন করেন এবং একই সঙ্গে এলাকাভিত্তিক সম্মিলন বা ইজতেমারও আয়োজন করেন। বাংলাদেশে ১৯৫০-এর দশকে তাবলিগ জামাতের প্রচলন করেন মাওলানা আবদুল আজিজ। বাংলাদেশে তাবলিগ জামাতের কেন্দ্রীয় মারকাজ বা প্রধান কেন্দ্র কাকরাইল মসজিদ থেকে এই সমাবেশ কেন্দ্রীয়ভাবে পরিচালনা করা হয়।

সঠিক অনুচ্ছেদ শিরোনাম কোনটি?
titleA. ইতিহাস
titleB. প্রস্তুতি
titleC. আয়োজনের নিয়ম
titleD. তারিখ নির্ধারণ
উত্তর: titleA
ক্যান্ডি থেকে আধা-ঘণ্টা ভ্রমণ উপযোগী রাস্তা দূরবর্তী স্থানে স্টেডিয়ামটি অবস্থিত। পাল্লেকেলে স্টেডিয়ামটি পুরোপুরি শ্রীলঙ্কা ক্রিকেটের নিয়ন্ত্রণাধীনে রয়েছে। ১৯৮৩ থেকে ২০০৭ সাল পর্যন্ত স্বাগতিক দেশের টেস্ট খেলার জন্য নির্মিত আসগিরিয়া স্টেডিয়াম থেকে দূরত্ব বজায় রেখে তৈরী করা হয়েছে। স্টেট ইঞ্জিনিয়ারিং কর্পোরেশন অব শ্রীলঙ্কা দক্ষিণ আফ্রিকার সেঞ্চুরিয়নে নির্মিত সুপারস্পোর্ট পার্কের সাথে মিল রেখে স্টেডিয়ামটি নির্মাণ কাজ সম্পন্ন করেছে।

সঠিক অনুচ্ছেদ শিরোনাম কোনটি?
titleA. আইসিসি বিশ্ব টুয়েন্টি২০
titleB. অবস্থান
titleC. কীর্তিগাঁথা
titleD. ইতিহাস
উত্তর: titleB
মার্কিন যুক্তরাষ্ট্রের লাস ভেগাসে প্রথম রাউন্ডে নরসিং ৩ঃ১ এ ইস্রায়েলের হনোক রাচামিন কে পরাস্ত করেন। তার পরের প্রতিপক্ষের ছিলেন তুরস্কের শ্যেনের দিমিত্রাস, যাকে তিনি ৩ঃ১ এ পরাজিত করে তৃতীয় রাউন্ডে ওঠেন। এই রাউন্ডে কিউবার লিভান লোপেজকে ৪ঃ১ এ পরাস্ত করে চতুর্থ রাউন্ডে ওঠেন । দুর্ভাগ্যবশত মঙ্গোলিয়ার প্রতিযোগীর কাছে এই রাউন্ডে তিনি ৩ঃ১ এ পরাস্ত হন। অবশেষে ফ্রান্সের প্রতিযোগীকে ৫ঃ১ এ পরাস্ত করে ব্রোঞ্জ পদক অর্জন করেন। 

সঠিক অনুচ্ছেদ শিরোনাম কোনটি?
titleA. ২০১১ কমনওয়েলথ চ্যাম্পিয়ানশিপ
titleB. সংবর্ধনা এবং পুরস্কার
titleC. কর্মজীবন
titleD. ২০১৫ বিশ্ব কুস্তি চ্যাম্পিয়নশিপে
উত্তর: titleD
অধিকন্ত্ত, অনাড়ম্বর ব্যক্তিগত জীবনযাপন করার সাথে সাথে রাণী ভবাণীর উদারতা এবং সমাজহিতৈষী মনোভাব তাকে সাধারণ জনগনের মাঝে জনপ্রিয় করে। তিনি বাংলায় শত শত মন্দির, অতিথিশালা এবং রাস্তা নির্মাণ করেন। তিনি প্রজাদের পানীয় জলের কষ্ট দূর করার জন্য অনেকগুলি পুকুরও খনন করেন। তিনি শিক্ষা বিস্তারেও আগ্রহী ছিলেন এবং অনেক শিক্ষা প্রতিষ্ঠানে উদারভাবে দান করেন। ১৭৫৩ সালে কাশী অর্থাৎ বেনারসে ভবানীশ্বর শিব ও দুর্গাবাড়ী, দুর্গাকুণ্ড, কুরুক্ষেত্রতলা নামক জলাশয় স্থাপন করেন তিনি। হাওড়া থেকে কাশী পর্যন্ত রাস্তা নির্মান করেছিলেন যা রানী ভবানী রোড বা বেনারস রোড নামে খ্যাত ছিল। বর্তমানে এটি বোম্বে রোডের অংশ।শুধু তাই নয়।উত্তরবঙ্গের রেল যোগাযোগ বাতায়নে তার ভূমিকা লক্ষনীয় ছিল। 

বগুড়া জেলার শেরপুরে অবস্থিত পীঠস্থান ভবানীপুরের মন্দিরসমূহের উন্নয়নে রাণী ভবাণী অনেক অবদান রাখেন। রাণী ভবাণীর নাটোর রাজবাড়ী বাংলাদেশে একটি দর্শনীয় স্থান। দত্তক পুত্র রামকৃষ্ণর হাতে রাজ্যভার দিয়ে তিনি মুর্শিদাবাদ চলে আসেন ও বড়নগরে কন্যাসহ বাস করতে থাকেন। ওয়ারেন হেস্টিংস পরবর্তী কালে জোরপূর্বক তার নাটোর জমিদারি কেড়ে নেন। মুর্শিদাবাদ জেলায় ভাগীরথী নদী তীরবর্তী বড়নগরে তার নির্মিত ১০০ টি শিবমন্দির ছিল। কালের প্রবাহে অল্প কয়েকটি মন্দির টিকে আছে। মন্দিরগাত্রের টেরাকোটা শৈলী আজও দর্শনার্থীকে আকৃষ্ট করে।

সঠিক অনুচ্ছেদ শিরোনাম কোনটি?
titleA. উল্লেখযোগ্য কাজ
titleB. ব্যক্তিগত জীবন
titleC. মৃত্যু
titleD. জমিদারী
উত্তর: titleA
১৯৪০-৪১ মৌসুম থেকে ১৯৫৪-৫৫ মৌসুম পর্যন্ত আনোয়ার হোসেনের প্রথম-শ্রেণীর খেলোয়াড়ী জীবন চলমান ছিল। ২০ বছর বয়সে ১৯৪০-৪১ মৌসুমে পঞ্চদলীয় প্রতিযোগিতায় বাদ-বাকী একাদশের বিপক্ষে মুসলিম দলের সদস্যরূপে অভিষেক ঘটে তার। 

পাকিস্তানের মাটিতে অনুষ্ঠিত প্রথম-শ্রেণীর খেলায় প্রথম বলের মুখোমুখি হন ও বোল্ড হয়ে প্যাভিলিয়নে ফিরে যান। ডিসেম্বর, ১৯৪৭ সালে সিন্ধু দলের সদস্যরূপে পশ্চিম পাঞ্জাবের বিপক্ষে অনুষ্ঠিত খেলায় এ ঘটনার মুখোমুখি হন তিনি। ১৯৯০-এর দশকে এ দূর্ভাগ্যজনক কীর্তির সন্ধান পাওয়া যায়।

এরপর, রঞ্জী ট্রফিতে উত্তর ভারত ও বোম্বে দলের পক্ষে খেলেন। শীর্ষসারিতে ব্যাটিংয়ে নামতেন ও ফাস্ট-মিডিয়াম বোলিং করতেন। এছাড়াও, দলের প্রয়োজনে উইকেট-রক্ষণে অগ্রসর হতেন আনোয়ার হোসেন। ১৯৪১ থেকে ১৯৪৭ সময়কালে ভারতে অনুষ্ঠিত প্রতিযোগিতাগুলোয় প্রথম-শ্রেণীর খেলায় অংশ নিতেন। এরপর, ১৯৪৭ থেকে ১৯৫৫ সাল পর্যন্ত পাকিস্তানে খেলেন।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. অধিনায়কত্ব লাভ
titleC. প্রথম-শ্রেণীর ক্রিকেট
titleD. আন্তর্জাতিক ক্রিকেট
উত্তর: titleC
১৯৮৬-৮৭ মৌসুম থেকে ১৯৯৭-৯৮ মৌসুম পর্যন্ত ভি. বি. চন্দ্রশেখরের প্রথম-শ্রেণীর খেলোয়াড়ী জীবন চলমান ছিল। ঘরোয়া পর্যায়ের ক্রিকেটে তামিলনাড়ু ও গোয়া দলের পক্ষে খেলেছেন তিনি। ১৯৮৬ সালে তামিলনাড়ুর পক্ষে প্রথম-শ্রেণীর ক্রিকেটে অভিষেক ঘটে ভি. বি. চন্দ্রশেখরের। এ দলটির পক্ষে ১৯৯৪-৯৫ মৌসুম পর্যন্ত খেলেন। এ সময়কালে চন্দ্রশেখর তামিলনাড়ুর প্রধান ব্যাটিং মেরুদণ্ডকারীর ভূমিকায় অবতীর্ণ হয়েছিলেন। দুইটি ঘরোয়া মৌসুমে সফলতার স্বাক্ষর রাখতে সমর্থ হন। ১৯৮৭-৮৮ ও ১৯৯৪-৯৫ মৌসুমে যথাক্রমে ৫৫১ ও ৫৭২ রান তুলেছিলেন তিনি। তন্মধ্যে, শেষ মৌসুমে তামিলনাড়ুর রঞ্জী ট্রফির শিরোপা বিজয়ে প্রভূতঃ ভূমিকা রেখেছিলেন।

১৯৮৮-৮৯ মৌসুমে চেন্নাইয়ে অনুষ্ঠিত ইরানী ট্রফিতে বাদ-বাকি ভারতীয় একাদশের বিপক্ষে দূর্দান্ত খেলা উপহার দিয়েছিলেন। মাত্র ৫৬ বলে দূর্দান্ত সেঞ্চুরি করেন। ঐ সময়ে তার এ কৃতিত্বটি প্রথম-শ্রেণীর ক্রিকেটে যে-কোন ভারতীয় ভারতীয়দের মধ্যে তৎকালীন রেকর্ড ছিল। ফলশ্রুতিতে, খ্যাতির পাদপ্রদীপে চলে আসেন।

১৯৮৭-৮৮ মৌসুমে বেশ সফলতার স্বাক্ষর রেখেছিলেন। এ মৌসুমে অপ্রত্যাশিতভাবে রাজ্য দলের অন্যতম তারকা খেলোয়াড়ের মর্যাদা পান। ৫৫১ রান তুলেছিলেন তিনি। ১৯৮৯-৯০ মৌসুমে আবারও দূর্দান্ত খেলেন। দিলীপ ট্রফিতে দুইটি সেঞ্চুরি করেন ভি. বি. চন্দ্রশেখর। ১৯৯১-৯২ মৌসুমে বেশ সফল হয়েছিলেন ও ৫৭২ রান করেন। এ মৌসুমের শুরুতে স্বল্পকালীন সময়ের জন্যে তামিলনাড়ুর অধিনায়কত্ব করার পর গোয়ার সাথে খেলার জন্যে চুক্তিবদ্ধ হন।

জাতীয় দল থেকে উপেক্ষিত হবার পরও ঘরোয়া ক্রিকেটে ঠিকই তিনি তার সেরা খেলা অব্যাহত রেখেছিলেন। বেশ কয়েকবছর রঞ্জী ট্রফিতে তামিলনাড়ু দলের প্রধান ব্যাটিং স্তম্ভ ছিলেন। ফলশ্রুতিতে, তামিলনাড়ু দলকে নেতৃত্বের দায়িত্বভার অর্পণ করা হয়। ১৯৯৫-৯৬ মৌসুমের পূর্ব-পর্যন্ত দলে খেলা চালিয়ে যেতে থাকেন। ঐ মৌসুমে গোয়ায় স্থানান্তরিত হন। গোয়ার সদস্যরূপে কেরালার বিপক্ষে ব্যক্তিগত সর্বোচ্চ অপরাজিত ২৩৭ রানের মনোজ্ঞ ইনিংস উপহার দেন। দলের সংগ্রহ ৩৮৪ হলেও তিনি শুরু থেকে শেষ অবধি ব্যাটিংকর্ম অব্যাহত রাখেন।

প্রথম-শ্রেণীর ক্রিকেট থেকে অবসর গ্রহণের পূর্বে ৮১ খেলায় অংশ নিয়ে ৪,৯৯৯ রান তুলেছিলেন ভি. বি. চন্দ্রশেখর।

সঠিক অনুচ্ছেদ শিরোনাম কোনটি?
titleA. খেলার ধরন
titleB. আন্তর্জাতিক ক্রিকেট
titleC. ব্যক্তিগত জীবন
titleD. প্রথম-শ্রেণীর ক্রিকেট
উত্তর: titleD
কলেজটির যাত্রা লগ্ন থেকে ১৯৯২ সাল পর্যন্ত রাজশাহী বিশ্ববিদ্যালয়ের অধিভুক্ত ছিল। প্রথম দিকে আই.এ. ক্লাশ খোলার অনুমতি দিলেও কলেজটির শিক্ষার মানের উপর ভিত্তি করে ১৯৬৫ সালে বি.এ. ক্লাশ খোলার অনুমতি দেয়। ১৯৬৭ সালে কলেজটিকে নিজস্ব ভবনে স্থানান্তরিত করা হয়। ডে কলেজ হিসেবে চালু থাকা কালিধামের জমিদার বাড়িটিছাত্রাবাস হিসেবে ব্যবহৃত হতে থাকে।১৯৭০ সালে রাজশাহী বিশ্ববিদ্যালয় বি.এস-সি. খোলার অনুমতি দেয়।১ নভেম্বর ১৯৮৪ সালে কলেজটি জাতীয়করণ করা হয়। এই কলেজটি সরকারি হয়ে গেলে পূর্বের তুলনায় ছাত্র-ছাত্রী প্রচুর পরিমাণে বৃদ্ধি পায়। ১৯৯৩ সালে কলেজটি জাতীয় বিশ্ববিদ্যালয়ের অধিভুক্ত হয়। ১৯৯৭-৯৮ শিক্ষাবর্ষে বিশ্ববিদ্যালয় থেকে অনার্স কোর্স খোলার অনুমতি দেয়।

বর্তমানে কলেজটিতে এইচএসসি, ডিগ্রি পাস কোর্স এবং ১২ টি বিষয়ে অনার্স কোর্স চালু রয়েছে। এ কলেজে উচ্চ মাধ্যমিক, ডিগ্রী (পাস) এবং বাংলা, ইংরেজি, ইতিহাস, ইসলামের ইতিহাস ও সংস্কৃতি, রাষ্ট্র বিজ্ঞান, উদ্ভিদ বিজ্ঞান, প্রাণিবিজ্ঞান, দর্শন, অর্থনীতি, ব্যবস্থাপনা, হিসাববিজ্ঞান, রসায়ন, পদার্থবিজ্ঞান এবং গণিত বিষয়ে অনার্স কোর্স চালু আছে। 

সঠিক অনুচ্ছেদ শিরোনাম কোনটি?
titleA. অবকাঠামো
titleB. একাডেমীক কার্যক্রম
titleC. ইতিহাস
titleD. সহঃকার্যক্রম
উত্তর: titleB
নকআউট পর্বে অংশগ্রহণ করে ১৬টি দল। এই পর্বটি চারটি পর্বের সমন্বয়ে গঠিত: ১৬ দলের পর্ব, কোয়ার্টার-ফাইনাল, সেমি-ফাইনাল এবং ফাইনাল। প্রতিটি পর্বের বিজয়ী দল পরবর্তী পর্বে খেলার সুযোগ পায়। যদি কোন খেলা ৯০ মিনিটের মধ্যে মীমাংসিত না হয় তবে ৩০ মিনিটের অতিরিক্ত সময় প্রদান করা হয় (১৫ মিনিট করে দুইবার), যদি তাতেও মীমাংসা না হয় তবে পেনাল্টি শুটআউটের ব্যবস্থা করা হয়।







সঠিক অনুচ্ছেদ শিরোনাম কোনটি?
titleA. আয়োজক নির্বাচন
titleB. শেষ চারের সকলেই সাবেক চ্যাম্পিয়ন
titleC. নকআউট পর্ব
titleD. বাছাই
উত্তর: titleC
পাণ্ডবদের জীবিত থাকার সংবাদ প্রকাশ হওয়ার পর সিংহাসন নিয়ে সঙ্কট তৈরি হয় । ধর্মরাজ যুধিষ্ঠিরের মৃত্যু হয়েছে ভেবে যুবরাজ পদবী দুর্যোধন পেয়েছিলেন । দুর্যোধন তার পদ ছাড়তে রাজি না হওয়ায়, ধৃতরাষ্ট্র তার নিজের পুত্রের কাছ থেকে কোন কিছু কেড়ে নিতে অসমর্থ হওয়ায় এবং দুর্যোধন ও শকুনির বারণাবত অগ্নিকাণ্ডে জড়িত থাকার কথা ফাঁস হওয়ায় ভীষ্ম রাজ্যকে বিভাজিত করার উপদেশ দিলেন । কৌরবরা হস্তিনাপুর ও পাণ্ডবরা খাণ্ডবপ্রস্থের অধিকার নিলেন । অনুর্বর, সাপের প্রাচুর্য যুক্ত, গাছপালা ও ডোবা - নালায় পূর্ণ খাণ্ডবপ্রস্থ পাণ্ডবদের জন্য খুব ভালো কোন উপহার ছিল না । অবশ্য, কৃষ্ণ, বলরাম ও ময়দানব ( দানবকুলের বিশ্বকর্মা যিনি অর্জুনের কাছে খাণ্ডব দহনের সময় তার জীবন বাঁচানোর জন্য ঋনী ছিলেন ) এর সহায়তায় পাণ্ডবরা খাণ্ডবপ্রস্থকে ইন্দ্রপ্রস্থে পরিণত করেন । এর প্রধান আকর্ষণ ছিল সভাগৃহ যা ময়দানব তার মায়ার সাহায্যে অনবদ্য রূপে গড়েছিলেন । শুধু তাই নয় পাণ্ডবরা রাজসূয় যজ্ঞ করার পর ভারতের অধিকাংশ অঞ্চলের প্রভুত্ব পেয়েছিলেন । প্রধান প্রধান শক্তি যেমন মদ্র, দ্বারকা, কাশী, মগধ ও পাঞ্চাল পাণ্ডবদের প্রভুত্ব মেনে নিয়েছিল । পাণ্ডবদের সমৃদ্ধি দেখে কৌরবরা ঈর্ষান্বিত হয়েছিলেন । এইখানে বসবাসকালেই নারদের নির্দেশে প্রতি পান্ডব এক বছর দ্রৌপদীর সাথে সহবাস করতো। পাণ্ডবগণের ঔরসে দ্রৌপদীর গর্ভে পাঁচ পুত্র জন্মায়।

সঠিক অনুচ্ছেদ শিরোনাম কোনটি?
titleA. ইন্দ্রপ্রস্থে বসবাস
titleB. দ্যূতক্রীড়া ও ধৃতরাষ্ট্রের সভায় দ্রৌপদীর নিগ্রহ
titleC. জয়দ্রথ কর্তৃক দ্রৌপদীকে হরণের চেষ্টা
titleD. স্বয়ম্বর ও বিবাহ
উত্তর: titleA
১৯৫১ সালে দক্ষিণ আফ্রিকা দলের সাথে দ্বিতীয়বারের মতো ইংল্যান্ড গমন করেন। সফরের শুরুরদিকের খেলাগুলোয় উইকেট লাভের চেয়ে রক্ষণাত্মক ভঙ্গীমায় খেলায় মনোনিবেশ ঘটান। জুনের শুরুতে তিনি মাত্র ১৪টি প্রথম-শ্রেণীর উইকেট লাভ করেছিলেন। তন্মধ্যে, এক-তৃতীয়াংশ ওভারই তিনি মেইডেন পেয়েছিলেন। এ পর্যায়ে ওভার প্রতি ১.৮ রানেরও কম খরচ করেন। প্রথম টেস্টে দুইটি বড় ধরনের ইনিংসের পর দক্ষিণ আফ্রিকান দল তাদের দ্বিতীয় ইনিংসে অ্যালেক বেডসারের বোলিং তোপে পড়ে। বৃষ্টি আক্রান্ত পিচেও ইংল্যান্ড ১৮৬ রানের জয়ের লক্ষ্যমাত্রায় অগ্রসর হয়। অ্যাথল রোয়ান ও মানের বোলিংয়ে স্বাগতিক দল ১১৪ রানে গুটিয়ে যায়। মান ২৪ ওভারে ৪/২৪ পান। তন্মধ্যে, ১৬ ওভারই মেইডেন ছিল। দ্য টাইমসে মানের বোলিংয়ের নিখুঁততার ভূয়সী প্রশংসা করে। তিনি ওভারের পর ওভার করে যাচ্ছিলেন। তিনি যখন প্রথম উইকেট পান তখন ১৫ ওভারে ১/৬ পেয়েছিলেন ও জ্যাক ইকিন তার শিকারে পরিণত হন।

পরবর্তী দুই টেস্টে মান ব্যক্তিগতভাবে কিংবা তার দল সফলতা পায়নি। উভয় খেলায় পরাজিত হয়। সিরিজের চতুর্থ টেস্ট লিডসের হ্যাডিংলি ক্রিকেট গ্রাউন্ডে ব্যাটিং উপযোগী পিচে অনুষ্ঠিত হয়। মান ৬০ ওভার বোলিং করে ৩/৯৭ পান। ইংল্যান্ড দক্ষিণ আফ্রিকার তুলনায় ৫০০ রানে এগিয়েছিল। তবে, চূড়ান্ত দিন বৃষ্টি আক্রান্ত হলে খেলাটি ড্রয়ে পরিণত হয়। ওভালে চূড়ান্ত ও পঞ্চম টেস্টটি স্পিন বোলারদের উপযোগী ছিল। তবে, মান খেলার উপযুক্ত ছিলেন না। তার অনুপস্থিতিতে উইজডেন মন্তব্য করে যে, গভীরভাবে পর্যবেক্ষণ করলে তার ন্যায় বামহাতি স্লো বোলারদের আদর্শ ক্ষেত্র ছিল। লর্ডসে মিডলসেক্সের বিপক্ষে দলের চূড়ান্ত কাউন্টি খেলায় অংশ নেন। তবে, খেলাটি বৃষ্টির কারণে পরিত্যক্ত হয় ও ছয় ওভার বোলিং করে তিনি কোন উইকেট পাননি। সামগ্রিকভাবে এ সফরে মান দক্ষিণ আফ্রিকার টেস্ট বোলিংয়ে গড়ের দিক দিকে শীর্ষস্থানে ছিলেন। ২৬.৪০ গড়ে ১০ উইকেট ও প্রথম-শ্রেণীর খেলায় ২৬.৩৮ গড়ে ৪৪ উইকেট পান।

সঠিক অনুচ্ছেদ শিরোনাম কোনটি?
titleA. প্রথম-শ্রেণীর ক্রিকেট
titleB. ইংল্যান্ডের মুখোমুখি, ১৯৪৮-৪৯
titleC. শৈশবকাল
titleD. ইংল্যান্ড গমন, ১৯৫১
উত্তর: titleD
ফাতিমেহর সৎভাই মোহাম্মদ রেজা পাহলভির রাজত্বকালে, তিনি একটি বোলিং ক্লাবের মালিকানা এবং ব্যবসায়ের সাথে জড়িত ছিলেন, পাশাপাশি তাদের নির্মাণ, উদ্ভিজ্জ তৈল উৎপাদন ও প্রকৌশল সম্পর্কিত সংস্থাগুলোর অংশীদার ছিলেন। সে সময়ে তার প্রায় ৫০০ মিলিয়ন ডলারের সম্পত্তি ছিল। তার সম্পত্তি মূলত তার দ্বিতীয় স্বামী, খাতামি দ্বারা সামরিক ঠিকাদারদের কাছ থেকে "কমিশন" সংগ্রহের ফলস্বরূপ। ফাতিমেহ এছাড়াও ইরানে উচ্চশিক্ষা সংক্রান্ত কর্মকান্ডে জড়িত ছিলেন।

সঠিক অনুচ্ছেদ শিরোনাম কোনটি?
titleA. মৃত্যু
titleB. ব্যক্তিগত জীবন
titleC. ক্রিয়াকলাপ
titleD. প্রাথমিক জীবন ও শিক্ষা
উত্তর: titleC
মন্দির চত্বরটি অনেকগুলি ছোটো ছোটো মন্দির নিয়ে গঠিত। এই মন্দিরগুলি গঙ্গার তীরে "বিশ্বনাথ গলি" নামে একটি গলিতে অবস্থিত। প্রধান মন্দিরের মধ্যে একটি ৬০ সেন্টিমিটার উঁচু ও ৯০ সেন্টিমিটার পরিধির শিবলিঙ্গ রুপোর বেদির উপর স্থাপিত। ছোটো মন্দিরগুলির নাম কালভৈরব, দণ্ডপাণি, অবিমুক্তেশ্বর, বিষ্ণু, বিনায়ক, শনীশ্বর, বিরূপাক্ষ ও বিরূপাক্ষ গৌরী মন্দির। মন্দিরের মধ্যে জ্ঞানবাপী নামে একটি ছোটো কুয়ো আছে। কথিত আছে, মুসলমান আক্রমণের সময় প্রধান পুরোহিত স্বয়ং জ্যোতির্লিঙ্গটি রক্ষা করার উদ্দেশ্যে সেটি নিয়ে এই কুয়োয় ঝাঁপ দিয়েছিলেন।

সঠিক অনুচ্ছেদ শিরোনাম কোনটি?
titleA. গুরুত্ব
titleB. কিংবদন্তি
titleC. ইতিহাস
titleD. মন্দির
উত্তর: titleD
২০০৩ সালে ঢাকা বিশ্ববিদ্যালয় ফার্মেসি অনুষদের অধীনে ক্লিনিকাল ফার্মেসি এন্ড ফার্মাকোলজি বিভাগ প্রতিষ্ঠিত হয়। এই বিভাগের লক্ষ্য হচ্ছে দক্ষ ও প্রতিভাবান পেশাদারদের শিক্ষিত করা, যারা দেশ-বিদেশে স্বাস্থ্যসেবায় অবদান রাখবে। এখানে চার বছরের স্নাতক (ফার্মেসি) ডিগ্রি অর্জনকারী শিক্ষার্থীদের এক বছরের এম ফার্ম ( মাস্টার অফ ফার্মেসি) ডিগ্রী দেওয়া হয়। ফার্মেসি মেডিকেল স্নাতকদের এম ফিল ( মাস্টার অফ ফিলোসফি) এবং পি এইচ ডি ডিগ্রি দেওয়া হয়।

সঠিক অনুচ্ছেদ শিরোনাম কোনটি?
titleA. অর্গানাইজেশন স্ট্র‍্যাটেজি এন্ড লিডারশিপ
titleB. ব্যাংকিং এন্ড ইনস্যুরেন্স
titleC. ক্লিনিকাল ফার্মেসি এন্ড ফার্মাকোলজি
titleD. ইসলামের ইতিহাস ও সংস্কৃতি
উত্তর: titleC
সমগ্র খেলোয়াড়ী জীবনে অ্যান্থনি ডি মেলো মূলতঃ মিডিয়াম পেস বোলিং করতেন। তবে তার বোলিং বেশ অস্পষ্ট ছিল। দিলীপসিংজী একবার তাকে উদ্দেশ্য করে বলেছিলেন যে, যারা তাকে বোলার হিসেবে ভাবে তারা এ মুহুর্তে একমত পোষণ করবেন না।

১৯৩০-৩১ মৌসুমে বিজিয়ানাগ্রামের মহারাজকুমার একাদশের বিপক্ষ খেলায় ভারতের বাদ-বাকী একাদশের সদস্যরূপে খেলেন। এতে তিনি জ্যাক হবস, হার্বার্ট সাটক্লিফ ও সি. কে. নায়ড়ুকে আউট করে ব্যক্তিগত সেরা সফলতা পেয়েছিলেন। বোম্বে পঞ্চদলীয় প্রতিযোগিতায় প্রথম বাদ-বাকী দলের নেতৃত্বে ছিলেন তিনি।

সঠিক অনুচ্ছেদ শিরোনাম কোনটি?
titleA. খেলোয়াড়ী জীবন
titleB. শৈশবকাল
titleC. প্রশাসনে সম্পৃক্ততা
titleD. বিসিসিআই গঠন
উত্তর: titleA
উম্মে সালামা বলেণ, আমার স্বামী আবু সালামা আমাকে নিয়ে মদিনায় হিজরত করতে গেলে আমার পিতৃ গোত্র বনু মুগীরার লোকজন বাঁধা দিলো ও আমাকে আটকে রাখলো,ফলে আমার স্বামীর গোত্র বনু আবদিল ক্ষেপে গেলো এবং আমার কাছ থেকে আমার কোলের সন্তান সালামাকে কেড়ে নিয়ে গেলো । এবং আমার স্বামী মদিনায় হিজরত করলো । এভাবে আমরা পরস্পর বিচ্ছিন্ন হয়ে গেলাম ।
এভাবে এক এক বছর পরে তারা দয়া পরবশ হলে বনু মুগীরা গোত্র তাকে মদিনা যেতে অনুমতি দিলো এবং বনু আবদিল গোত্র তার সন্তান ফিরিয়ে দিলো । উম্মে সালামা সঙ্গে সঙ্গে মদিনায় রওনা দিলেন, পথিমধ্যে উসমান ইবনে তালহার সাহায্য নিয়ে মদিনায় তার স্বামী আবু সালামা ইবনে আবদিল আসাদ এর নিকট পৌঁছালেন ।

সঠিক অনুচ্ছেদ শিরোনাম কোনটি?
titleA. মৃত্যু
titleB. যুদ্ধে অংশগ্রহন
titleC. নাম ও বংশ পরিচয়
titleD. উম্মে সালামার হিজরত
উত্তর: titleD
ইসরায়েল বড় অংশে ইহুদি অভিবাসীদের একটি জাতি। ইসরায়েল ইহুদি জাতীয় আন্দোলন, দ্বারা অনুপ্রাণিত নতুন স্বাগত জানিয়েছে। ইহুদিবাদ তাদের ঐতিহাসিক স্বদেশে বাস করার জন্য অনেক ইহুদিদের আকাঙ্ক্ষার একটি অভিব্যক্তি। মধ্যপ্রাচ্য ও ইউরোপের দেশগুলিতে অভিবাসীদের সংখ্যা সর্বাধিক ইসরায়েলে এসেছে।

অল্প সময়ের মধ্যে অভিবাসীদের জনগণকে শোষণ ও সমৃদ্ধ করার জটিল কাজ নিয়ে যুক্তরাষ্ট্রকে সহায়তা করার জন্য যুক্তরাষ্ট্র একটি বিশেষ ভূমিকা পালন করেছে। ইসরাইলের প্রতিষ্ঠার পরপরই, রাষ্ট্রপতি ট্রুমান হোলোকাস্ট থেকে হাজার হাজার শরণার্থী আগমনের সাথে মোকাবিলা করতে ইসরায়েলকে সাহায্য করার জন্য ঋণের জন্য ১৩৫ মিলিয়ন ডলারের প্রস্তাব দেন। ইসরায়েল প্রতিষ্ঠার প্রথম তিন বছরের মধ্যে, অভিবাসীদের সংখ্যা দেশের ইহুদি জনসংখ্যার দ্বিগুণ দ্বিগুণ।

ইসরায়েলীয় অভিবাসন ইতিহাস জুড়ে অব্যাহত আছে। ১৯৯৮ সাল থেকে, ইসরায়েল সাবেক সোভিয়েত ইউনিয়নের প্রায় এক মিলিয়ন ইহুদী শোষণ করেছিল। ইসরায়েলকে আরব দেশ থেকে ইহুদি আনতে ইসরায়েল নিয়ে কাজ করেছিল ইথিওপিয়া এবং সাবেক সোভিয়েত ইউনিয়নের ইসরায়েলের কাছে, এবং ইসরায়েলি সমাজে তাদের শোষণে সহায়তা করেছে। উপরন্তু, দুই দেশের মধ্যে ইমিগ্রেশন হয়েছে, যেখানে অনেক আমেরিকান ইহুদী প্রতি বছর ইস্রায়েলের প্রতি অভিবাসিত হয়, যখন মার্কিন যুক্তরাষ্ট্র বিদেশে (ইরিদা) স্থায়ীভাবে বা বিদেশে থাকার জন্য শীর্ষস্থানীয় গন্তব্যস্থল।

সঠিক অনুচ্ছেদ শিরোনাম কোনটি?
titleA. কাউন্টার-টেররিজম
titleB. অভিবাসন
titleC. সামরিক ঘাঁটি
titleD. ভিসা নিশ্চিত প্রোগ্রাম
উত্তর: titleB
খ্রিস্টপূর্ব ১১৮ অব্দে উত্তর আফ্রিকার নুমিদিয়ার রাজা মিসিপসার মৃত্যুর পর তার পালিত পুত্র ইউগুর্তা বা জুগুর্তা রাজা হলে রোমের সাথে তার বিরোধ বাধে। ফলে ইউগুর্তা ও রোমের মধ্যে শুরু হয় যুদ্ধ (১১২ - ১০৫ খ্রিস্টপূর্বাব্দ)। এই যুদ্ধেও নুমিদীয় অশ্বারোহীরা উল্লেখযোগ্য অবদান রাখে। প্রথম তিন বছরের যুদ্ধে রোমানরা একের পর এক পরাজয়ের সম্মুখীন হয়। ১০৯ খ্রিস্টপূর্বাব্দে রোমের সেনেট পরিস্থিতির চাপে যুদ্ধের নেতৃত্বের বদল ঘটাতে বাধ্য হয় এবং ১০৭ খ্রিস্টপূর্বাব্দে রোমানবাহিনীর সেনাপতির দায়িত্ব এসে পড়ে গাইয়ুস মারিয়ুস'এর হাতে। তিনি নুমিদীয় অশ্বারোহীদের মোকাবিলার উদ্দেশ্যে রোম থেকে বিশেষ হাল্কা অশ্বারোহী বাহিনী নিয়ে এসে যুদ্ধে নিয়োগ করেন। অবশ্য তাতেও ইউগুর্তার বিরুদ্ধে রোমানরা খুব একটা অগ্রসর হতে পারেনি। শেষপর্যন্ত ১০৫ খ্রিস্টপূর্বাব্দে বিশ্বাসঘাতকতার মাধ্যমে ইউগুর্তা রোমানদের হাতে ধরা পড়লে এই যুদ্ধের পরিসমাপ্তি ঘটে।

সঠিক অনুচ্ছেদ শিরোনাম কোনটি?
titleA. ইউগুর্তা বা জুগুর্তার যুদ্ধ
titleB. ইতিহাস
titleC. দ্বিতীয় ও তৃতীয় পুনিক যুদ্ধ
titleD. যুদ্ধকৌশল
উত্তর: titleA
নিউ দিল্লিতে অনেক আন্তর্জাতিক সংস্থার কার্যালয় রয়েছে। ইউএসএএসসিএপি-এর এশিয়ান অ্যান্ড প্যাসিফিক সেন্টার ফর ট্রান্সফার অফ টেকনোলজির এশিয়া-প্যাসিফিক অঞ্চলের সদর দফতর নিউ দিল্লিতে অবস্থিত। এছাড়া ভারতে রাষ্ট্রসংঘের অধিকাংশ আঞ্চলিক কার্যালয় নিউ দিল্লিতে অবস্থিত।

১৪৫টি দেশের দূতাবাস ও হাই কমিশন নিউ দিল্লিতে অবস্থিত।

সঠিক অনুচ্ছেদ শিরোনাম কোনটি?
titleA. আন্তর্জাতিক সম্পর্ক ও সংস্থা
titleB. অর্থনীতি
titleC. সরকার
titleD. জলবায়ু
উত্তর: titleA